pythainlp/thai-wiki-dataset-v4 huggingface dataset:
การวางแผนสงครามของฝรั่งเศส ค.ศ. 1920-1940

แผนไดล์ หรือ แผนดี เป็นแผนการของผู้บัญชาการทหารสูงสุดแห่งกองทัพบกฝรั่งเศส พลเอกทหารบก(Général d'armée) มอริส กาเมอแล็ง เพื่อเอาชนะเยอรมันที่กำลังพยายามจะรุกรานฝรั่งเศสผ่านทางเบลเยียม แม่น้ำไดล์(ไดเลอ) มีความยาวประมาณ 86 กม.(53 ไมล์) จาก Houtain-le-Val ผ่านทางเฟลมิชบราบันต์และแอนต์เวิร์ป กาเมอแล็งตั้งใจที่จะให้กองกำลังทหารฝรั่งเศส อังกฤษ และเบลเยียมทำการหยุดยั้งกองกำลังเยอรมันผู้รุกรานตามแนวแม่น้ำ ข้อตกลงระหว่างฝรั่งเศส-เบลเยียมใน ค.ศ. 1920 ได้พยายามประสานงานร่วมกันทางด้านการสื่อสารและเสริมกำลังป้องกันของทั้งสองกองทัพ ภายหลังจากเยอรมันส่งทหารกลับเข้าไรน์ลันท์ เมื่อวันที่ 7 มีนาคม ค.ศ. 1936 รัฐบาลเบลเยียมได้ยกเลิกข้อตกลงดังกล่าวและใช้นโยบายวางตัวเป็นกลางอย่างเข้มงวด ในขณะที่กองทัพบกเยอรมัน(Heer) อยู่บนชายแดนเยอรมัน-เบลเยียม
ฝรั่งเศสเคลือบแคลงสงสัยเกี่ยวกับกองทัพเบลเยียมได้นำไปสู่ความไม่มั่นใจว่ากองกำลังทหารฝรั่งเศสจะเคลื่อนที่ได้เร็วพอในการเข้าสู่เบลเยียมหรือไม่ เพื่อหลีกเลี่ยงการสู้รบปะทะและต่อสู้ในการรบป้องกันจากตำแหน่งที่ถูกเตรียมไว้ แผนการแอ็สโก/แผนอี และแผนไดล์/แผนดีได้ถูกออกแบบมาสำหรับการป้องกันล่วงหน้าในเบลเยียม พร้อมกับแปรขบวนเท่าที่จะเป็นไปได้ที่ชายแดนฝรั่งเศส-เบลเยียมถึงเดิงแกร์ก  กาเมอแล็งได้เลือกแผนแอ็สโก จากนั้นถูกแทนที่ด้วยแผนดี เพื่อรุกคืบไปยังแนวของแม่น้ำไดล์ ซึ่งสั้นกว่า 43-50 ไมล์(70-80 กิโลเมตร) เจ้าหน้าที่นายทหารบางส่วนที่ Grand Quartier Général (GQG-กองบัญชาการนายพลแห่งกองทัพบกฝรั่งเศส) ตั้งข้อสงสัยว่าฝรั่งเศสน่าจะไปถึงก่อนพวกเยอรมัน
ฝ่ายเยอรมันรู้สึกไม่ชอบใจกับฟัลเก็ลพ์(กรณีเหลือง) แผนการในการทัพต่อสู้รบกับฝรั่งเศส เบลเยียม และเนเธอร์แลนด์ ได้ถูกเพิ่มเติมในช่วงฤดูหนาว ค.ศ. 1939-1940 เมื่อวันที่ 10 มกราคม ค.ศ. 1940 เครื่องบินของเยอรมันได้ลงจอดที่มาสเมเคอเลินในเบลเยียม โดยมีแผนการสำหรับการรุกรานถูกบรรจุมาด้วย อุบัติการณ์เมเคอเลินเป็นแรงกระตุ้นทำให้เกิดข้อสงสัยเกี่ยวกับฟัลเก็ลพ์ และนำไปสู่แผนมันชไตน์ เป็นการเดิมพันที่แทบจะบ้าบิ่นและกล้าหาญสำหรับการโจมตีทางใต้ที่ไกลออกไปผ่านทางป่าอาร์แดน การโจมตีต่อกลุ่มประเทศแผ่นดินต่ำกลายเป็นตัวล่อเพื่อล่อลวงให้กองทัพฝ่ายสัมพันธมิตรไปทางเหนือ และง่ายกว่าที่จะโอบล้อมพวกเขาจากทางใต้ 
ในช่วงฤดูหนาว ค.ศ. 1939-1940 กาเมอแล็งได้เปลี่ยนแผนดีมาเป็นแผนเบรดา คือการเคลื่อนทัพเข้าสู่เนเธอร์แลนด์ไปยังเมืองเบรดาในจังหวัดนอร์ทบราแบนต์ กองทัพที่เจ็ดซึ่งเป็นส่วนหนึ่งที่ทรงพลังที่สุดของกองกำลังสำรองทางยุทธศาสตร์ฝรั่งเศส ถูกรวมเข้ากับกลุ่มกองทัพที่ 1 ซึ่งใกล้ชิดกับชายฝั่ง เพื่อเร่งรุดไปยังปากแม่น้ำสเกลต์ เข้าสมทบกับกองทัพดัตช์ที่ติลบืร์คหรือเบรดา บางส่วนของกองพลที่ดีที่สุดของกองทัพบกฝรั่งเศสได้ถูกโยกย้ายไปทางเหนือ เมื่อหน่วยอีลิสต์ของกองทัพบกเยอรมันได้ถูกย้ายไปยังทางใต้สำหรับฟัลเก็ลพ์เวอร์ชันใหม่ ซึ่งเป็นการรุกรานผ่านทางป่าอาร์แดน
แซม โชติบัณฑ์

แซม โชติบัณฑ์ ชื่อเล่น แซม เป็นนักแสดงนายแบบและนักกีฬาชาวไทยเกิดที่กรุงเทพมหานครเกิดเมื่อวันที่ 25 มีนาคม พ.ศ. 2525เริ่มเข้าสู่ในวงการบันเทิงจากการถ่ายแบบโฆษณาต่างๆและผลงานภาพยนตร์และผลงานในการเป็นนักแสดงและในปัจจุบันเป็นนักกีฬาและโค้ชครูฝึกสอนกีฬาในระดับทีมชาติ
ประวัติ.
แซม โชติบัณฑ์ เกิดเมื่อวันที่ 25 มีนาคม พ.ศ. 2525เป็นนักแสดงนายแบบและนักกีฬาชาวไทยเป็นลูกครึ่งไทย-อังกฤษ เกิดที่กรุงเทพมหานคร
ในวงการบันเทิง.
แซม เริ่มเข้าสู่ในวงการบันเทิงจากการถ่ายแบบและโฆษณาจากนั้นเริ่มเข้าสู่ในการเป็นนักแสดงมีผลงานภาพยนตร์ "แมนเกินร้อยแอ้มเกินพิกัด" รับบทเป็น "เอ็ม" เมื่อในปี พ.ศ. 2546 และมีผลงานทางการแสดงเป็นต้น
ในปี พ.ศ. 2547 แซม มีผลงานละครเรื่องแรก 
"ในเรือนใจ" รับบทเป็น "คมกฤช" แสดงคู่กับ ป๊อก ปิยธิดา วรมุสิก ออกอากาศทางช่อง 7ภายหลังแซมมีผลงานละครอีก 1 เรื่อง "ผู้หญิงชั้นหนึ่ง" รับบทเป็น "ล่มฟ้า"
 แสดงคู่กับ ลูกเกด เมทินี กิ่งโพยม ออกอากาศทางช่อง 3
ในปี พ.ศ. 2551 แซม เป็นนักแสดงมีชื่อเสียงจากละครเรื่อง 
"นิมิตมาร" แสดงคู่กับ จินนี่ ธนิดา กาญจนวัฒน์ ออกอากาศทางช่อง 3 ปัจจุบันแซมเป็นนักกีฬาและโค้ชครูฝึกสอนกีฬาในระดับทีมชาติ
ในปี พ.ศ. 2562 แซมกลับมารับงานการแสดงในละครซีรีส์ "รสรินล่าแวมไพร์" ในบทบาทแวมไพร์ ผลิตโดยบริษัท MONO ORIGINAL จำกัด ออกอากาศช่อง โมโน 29ปัจจุบันแซมรับงานทั้งกีฬาและในวงการบันเทิงเป็นต้น
พีคไทม์

พีคไทม์  เป็นรายการแข่งขันเรียลลิตี้ที่กำลังดำเนินอยู่ของเกาหลีใต้ ที่สร้างโดย JTBC ออกอากาศตอนแรกในวันที่ 15 กุมภาพันธ์ ค.ศ. 2023 และออกอากาศทุกวันพุธ เวลา 20:50 น. (KST) นอกจากนี้ยังออกอากาศพร้อมกันทางทีวีอาซาฮิ และ อะเบมะ ในประเทศญี่ปุ่น
ภาพรวม.
คล้ายกับรูปแบบของ "ซิงอะเกน" รายการนี้นำเสนอไอดอลเคป๊อปที่เดบิวต์แล้วซึ่งกิจกรรมถูกระงับ ไม่ว่าจะเป็นเพราะโควิด-19, ปัญหาเกี่ยวกับต้นสังกัด หรือไอดอลหน้าใหม่ที่ต้องการก้าวขึ้นสู่ตำแหน่งที่ได้รับความสนใจ - เพื่อเป็นโอกาสครั้งที่สองสำหรับความสำเร็จ ผู้เข้าแข่งขันรายการล้วนมาจากวงบอยแบนด์และพวกเขาจะแข่งขันกันเพื่อชิงตำแหน่งสูงสุดของ "เวิลด์ไวด์ไอดอล"
ประเทศแอลจีเรียในโอลิมปิกฤดูร้อน 2024

ประเทศแอลจีเรีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 15 ของประเทศในโอลิมปิกฤดูร้อน ยกเว้น มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
จักรยาน.
ถนน.
ผลการแข่งขันดังนี้
เฟร์ดี ซัมโบ

เฟร์ดี ซัมโบ (เกิด 9 กุมภาพันธ์ 1973) เป็นอดีตเจ้าหน้าที่ตำรวจระดับสูงในสำนักงานตำรวจแห่งชาติอินโดนีเซีย ผู้ดำรงตำแหน่งสุดท้ายเป็นหัวหน้าฝ่ายอาชีพและความปลอดภัย (Profession and Security Division) ยศผู้ตรวจการใหญ่ตำรวจ เขาเป็นที่รู้จักจากการเป็นผู้สั่งการฆาตกรรมนายตำรวจผู้ช่วย พลจัตวา โนฟรีอันส์ยะฮ์ โยซูอา ฮูตาบารัต มีการบรรยายไว้ว่าเขาเป็น "หัวหอก" ของการฆาตกรรมครั้งนี้ ที่ซึ่งฮูตาบารัตถูกยิงเข้า 12 ครั้งด้วยปืนกล็อค 17 ซัมโบถูกปลดจากตำแหน่งในวันที่ 27 สิงหาคม 2022 และหลังการพิจารณาคดีนานสามเดือนที่ศาลแขวงจาการ์ตาใต้ เขาถูกตัดสินในวันที่ 13 กุมภาพันธ์ 2023 ให้ได้รับโทษประหารชีวิต
ตลอดช่วงอาชีพการงานตำรวจของเขา เขามีผลงานที่เป็นที่น่าพึงใจในฐานะนักสืบ หลังเขาได้รับการเลื่อนขั้นจากหัวหน้าฝ่ายสืบสวนสอบสวนอาชญากรรม (Head of Criminal Investigation Unit) ประจำสำนักงานตำรวจจาการ์ตาตะวันตก ไปเป็นหัวหน้าสำนักงานตำรวจปูร์บาลิงงา ในชวากลางเมื่อปี 2012 และยังได้รับตำแหน่งเป็นดีร์ตีปีดุมแห่งหน่วยสืบสวนสอบสวนอาชญากรรม (Dirtipidum of the Criminal Investigation Unit)
เอิซเกิน

เอิซเกิน  หรือ อูซเกน  เป็นเมืองในจังหวัดออช ประเทศคีร์กีซสถาน และเป็นเมืองศูนย์กลางการปกครองของอำเภอเอิซเกิน มีประชากร 62,802 คนในปี 2021
ปรากฏชื่อของเมืองในบันทึกของจีนอายุ 200 ปีก่อนคริสต์ศักราช เป็นราชธานีแห่งหนึ่งในหลายแห่งของชาวคาราคานิดซึ่งเรียกชื่อเมืองนี้ว่า มาวารานนาฮร์ (Mavarannahr) นอกจากนี้ยังปรากฏชื่อของเมืองในงานเขียนของนักเขียนชาวอาหรับทั้งอัลมักดิซีและอิบน์ เฮาก็อล ในศตวรรษที่ 10
ซิกกุรัตแห่งอูร์

ซิกกุรัตแห่งอูร์ (ซูเมอร์: #เปลี่ยนทาง "Etemenniguru"; #เปลี่ยนทาง) เป็นซิกกุรัตสมัยซูเมอร์ใหม่ ตั้งอยู่ในอดีตนครโบราณอูร์ ใกล้กับอันนาศิรียะฮ์ซึ่งในปัจจุบันอยู่ในเขตผู้ว่าการษีกอร ประเทศอิรัก สิ่งปลูกสร้างนี้สร้างขึ้นในยุคสัมฤทธิ์ตอนต้น (2,100 ปีก่อนคริสต์ศักราช) แต่ได้พังทลายลงมาเหลือแต่ซากเมื่อถึง 600 ปีก่อนคริสต์ศักราชในสมัยบาบิโลนใหม่ เมื่อกษัตริย์นาโบนีดุสมีรับสั่งให้บูรณะวิหารขึ้นใหม่
ซากของซิกกุรัตได้รับการขุดค้นในคริสต์ทศวรรษ 1920 และ 1930 โดยเซอร์เลเนิร์ด วุลลีย์ ต่อมาในคริสต์ทศวรรษ 1980 สมัยประธานาธิบดีซัดดัม ฮุสเซน มีการก่อผนังล้อมซิกกุรัตขึ้นบางส่วนและมีการสร้างบันไดขนาดมหึมาขึ้นประกอบ ซิกกุรัตแห่งอูร์ถือเป็นซิกกุรัตที่ได้รับการรักษาไว้ดีที่สุดของเมโสโปเตเมีย นอกเหนือจากซิกกุรัตโชฆอแซมบีล และเป็นหนึ่งในสามสิ่งปลูกสร้างจากนครอูร์ของซูเมอร์ใหม่ อีกสองแห่งคืออนุสรณ์ศพหลวงแห่งอูร์ และอูร์นัมมู
วัดนารีราษฎร์ประดิษฐ์

วัดนารีราษฎร์ประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบสอง เขตหนองจอก กรุงเทพมหานคร มีที่ดินตั้งวัดเนื้อที่ 10 ไร่ 25 ตารางวา และมีที่ธรณีสงฆ์จำนวน 1 แปลง เนื้อที่ 42 ไร่ 1 งาน 18 ตารางวา
วัดนารีราษฎร์ประดิษฐ์สร้างเมื่อ พ.ศ. 2443 โดยอำแดงผึ้ง สามีชื่อจีนหลำ ได้บริจาคที่ดินส่วนหนึ่งของตนสร้างวัด พร้อมได้ถวายเรือนไม้สักให้เป็นกุฏิ 1 หลัง ในระยะแรกตั้งชื่อว่า "วัดนารีราษฎร์ประดิษฐ์" เมื่อได้สร้างวัดขึ้นแล้วได้ไปนิมนต์อาจารย์สุกจากวัดแสนเกษมมาปกครองวัด ต่อมาอำแดงผึ้งได้ร่วมกับชาวบ้านสร้างเสนาสนะต่าง ๆ แม้กระทั่งพระพุทธรูปก็ได้ใช้ปูนปั้นสร้างเองบ้าง ในระยะต่อมาได้ใช้ชื่อวัดตามที่ชาวบ้านนิยมเรียกว่า วัดพระยาปลา แต่ก็เปลี่ยนกลับมาเป็น "วัดนารีราษฎร์ประดิษฐ์" เมื่อวันที่ 22 มกราคม พ.ศ. 2517 ตามชื่อเดิมที่มีความหมายเกี่ยวกับผู้สร้างวัด วัดได้รับพระราชทานวิสุงคามสีมาเมื่อ พ.ศ. 2460 หรือก่อนหน้านั้น ได้ประกอบพิธีผูกพัทธสีมาเมื่อ พ.ศ. 2472 และได้รับพระราชทานวิสุงคามสีมาครั้งหลังเมื่อวันที่ 17 มกราคม พ.ศ. 2541
อุโบสถกว้าง 6 เมตร ยาว 14 เมตร สร้างใหม่เมื่อ พ.ศ. 2496 หลังคา 2 ลด ภายในประดิษฐานพระประธาน เป็นพระพุทธรูปปางมารวิชัย หน้าตัก 47 นิ้ว กุฏิสงฆ์มีจำนวน 14 หลัง มีทั้งที่เป็นอาคารคอนกรีตและอาคารครึ่งตึกครึ่งไม้ ส่วนมากเป็น 2 ชั้น หอสวดมนต์เป็นอาคารไม้ 2 ชั้น สร้างเมื่อ พ.ศ. 2502 ศาลาการเปรียญสร้างเมื่อ พ.ศ. 2474 มีเครื่องบนเป็นไม้สัก มีพระพุทธรูปปางสมาธิและปางมารวิชัย ภายในวิหารเป็นที่ประดิษฐานพระปางห้ามญาติและปางอุ้มบาตร
โจลีน เพอร์ดี

โจลีน ไอโกะ เพอร์ดี (เกิด 9 ธันวาคม พ.ศ. 2526) เป็นนักแสดงหญิงชาวอเมริกัน เพอร์ดีแสดงเป็น Cherita Chen ในภาพยนตร์เรื่อง "Donnie Darko" ในปี พ.ศ. 2544 ในส่วนรายการทางโทรทัศน์ของเธอได้แก่ ซิทคอมช่องฟ็อกซ์เรื่อง "Do Not Disturb" ซึ่งเปิดตัวในปี พ.ศ. 2551 เช่นเดียวกับซีรีส์ตลกช่อง ABC Family เรื่อง "10 Things I Hate About You" ที่รับบท Mandella ในแปดตอน นอกจากนี้ เพอร์ดียังเป็นแขกรับเชิญใน "Judging Amy" และ "Boston Public" ด้วย เพอร์ดียังเป็นที่รู้จักจากบทบาท ไพเพอร์ เคทีนส์ ในละครซีรีส์ช่อง TeenNick เรื่อง "Gigantic" เธอมีบทบาทสมทบในซีรีส์ดราม่าของเน็ตฟลิกซ์เรื่อง "Orange Is The New Black"
เอริน เคลลีแมน

เอริน เม เคลลีแมน (เกิด 17 ตุลาคม พ.ศ. 2541) เป็นนักแสดงชาวอังกฤษ เคลลีแมนปรากฏตัวในบท Enfys Nest หัวหน้ากลุ่มกบฏคลาวด์ไรเดอร์สใน "" และ Eponine Thénardier ในปี ค.ศ. 2019 ทางช่อง BBC ซึ่งดัดแปลงจากนวนิยายเรื่อง "เลมีเซราบล์" ของ "วิกตอร์ อูว์โก"
ชีวิตในวัยเด็กและการศึกษา.
เคลลีแมนมีพื้นเพมาจากแทมเวิร์ธ, สตาฟฟอร์ดไชร์, เคลลีแมนสำเร็จการศึกษาจาก Nottingham Television Workshop เธอมีเชื้อสายไอริชมาจาก หลุยส์ มารดาของเธอ และมีเชื้อสายจาเมกา มาจาก ชาร์ลส์ บิดาของเธอ
ชีวิตส่วนตัว.
เคลลีแมนเป็นคนหลายเชื้อชาติและบอกว่าเธอมีความสุขที่ได้เล่นเป็นตัวละครที่มีมรดกทางวัฒนธรรมในการดป็นตัวแทนของผู้หญิงเช่นเธอ
เคลลีแมน เปิดเผยอัตลักษณ์ทางเพศของเธอว่าเป็นเลสเบี้ยน
บาดแผลแห่งอดีตกาล

บาดแผลแห่งอดีตกาล  เป็นซีรีส์อนิเมะโทรทัศน์ออริจินอลของญี่ปุ่น สร้างโดยสตูดิโอ GoHands อิงจากโปรเจกต์ Project Scard media โดย Frontier Works ออกอากาศตั้งแต่วันที่ 9 มกราคม ถึง 3 เมษายน พ.ศ. 2564 ทางผังรายการ Animeism
ให้เสียงโดย: Arthur Lounsbery
ให้เสียงโดย: Atsushi Kousaka
ให้เสียงโดย: Shōya Chiba
ให้เสียงโดย: Junya Enoki
ให้เสียงโดย: Takeaki Masuyama
ให้เสียงโดย: Sho Nogami
ให้เสียงโดย: Taku Yashiro
ให้เสียงโดย: Tasuku Hatanaka
ให้เสียงโดย: Katsumi Fukuhara
ให้เสียงโดย: Kenjiro Tsuda
ให้เสียงโดย: Yōji Ueda
แมตต์ ลินตซ์

แมตทิว ลินตซ์ (เกิด 23 พฤษภาคม ค.ศ. 2001) เป็นนักแสดงชาวอเมริกันที่รู้จักกันในบทบาทของแมตทิวใน "Pixels" และเฮนรีในซีรีส์โทรทัศน์ช่อง AMC เรื่อง "The Walking Dead"
อาชีพ.
ลินซ์รับบทเฮนรีคนเก่าในซีรีส์โทรทัศน์เรื่อง "The Walking Dead" ซึ่งเป็นลูกบุญธรรมของ Carol Peletier ในฤดูกาลที่ 9 เฮนรี่วัยรุ่นรับบทโดย แม็กเซนน้องชายของลินตซ์ ในขณะที่เมดิสันพี่สาวของเขารับบทเป็นลูกสาวของแครอล Sophia Peletier ในสองฤดูกาลแรก
ในเดือนพฤศจิกายน ค.ศ. 2020 มีการเปิดเผยในชุดภาพถ่ายว่าลินตซ์จะมีบทบาทสำคัญในซีรีส์ดิสนีย์พลัสเรื่องมิสมาร์เวล
โฮริมิยะ สาวมั่นกับนายมืดมน

โฮริมิยะ สาวมั่นกับนายมืดมน (; โรมาจิ: "Horimiya") หรือชื่อดั้งเดิม โฮริซัง โตะ มิยามูระคุง (; โรมาจิ: "Hori-san to Miyamura-kun"; #เปลี่ยนทาง "คุณโฮริและมิยามูระคุง" เป็นซีรีส์เว็บมังงะญี่ปุ่นแนว "โชเน็ง" เขียนเรื่องและวาดภาพโดยฮิโรกิ อาดาจิ ภายใต้นามแผงว่าฮีโร เป็นการ์ตูนเผยแพร่เองบนเว็บไซต์ของฮีโร ชื่อ "ดกไก อาเฮ็ง" ตั้งแต่เดือนกุมภาพันธ์ พ.ศ. 2550 ถึงธันวาคม พ.ศ. 2554 ในรูปแบบการ์ตูนสี่ช่อง ซีรีส์ได้รับการตีพิมพ์เป็นรูปเล่มโดยสำนักพิมพ์สแควร์เอนิกซ์ รวมเป็นหนังสือการ์ตูน 10 เล่มในเครือ "กังกังคอมิกส์" ตั้งแต่เดือนตุลาคม พ.ศ. 2551 ถึงเดือนธันวาคม พ.ศ. ธันวาคม พ.ศ. 2554 การ์ตูนภาคแยกเพิ่มเติมรวมเล่มในชื่อ "โฮริซัง โตะ มิยามูระคุง โอมาเกะ" (; โรมาจิ: "Hori-san to Miyamura-kun Omake") ตั้งแต่ พ.ศ. 2555 "โฮริซัง โตะ มิยามูระคุง" ได้รับการดัดแปลงเป็นซีรีส์ออริจินอลวิดีโอแอนิเมชัน
ในปี พ.ศ. 2554 ไดสซูเกะ ฮางิวาระได้วาดมังงะดัดแปลงภายใต้การดูแลเนื้อเรื่องโดยฮีโร ใช้ชื่อเรื่องว่า "โฮริมิยะ" (; โรมาจิ: "Horimiya") หรือชื่อเรื่องภาษาไทยอย่างเป็นทางการว่า "โฮริมิยะ สาวมั่นกับนายมืดมน" ตีพิมพ์ในนิตยสาร"จีแฟนตาซีรายเดือน" "โฮริมิยะ สาวมั่นกับนายมืดมน" ได้รับการดัดแปลงเป็นซีรีส์อนิเมะโทรทัศน์โดยสตูดิโอโคลเวอร์เวิกส์ ออกอากาศตั้งแต่เดือนมกราคมถึงเมษายน พ.ศ. 2564 ได้รับการดัดแปลงเป็นภาพยนตร์และละครโทรทัศน์คนแสดงฉายในเดือนกุมภาพันธ์ พ.ศ. 2564 ซีรีส์อนิเมะฤดูกาลที่ 2 ชื่อเรื่องว่า "โฮริมิยะ สาวมั่นกับนายมืดมน -ส่วนเติมเต็ม-" ออกอากาศตั้งแต่เดือนกรกฎาคมถึงกันยายน พ.ศ. 2566
อาการทางระบบประสาทเฉพาะที่

ความผิดปกติทางระบบประสาทเฉพาะที่ (focal neurological sign/deficit) คืออาการแสดงที่ตรวจพบได้ซึ่งบ่งชี้ว่ามีการทำงานบกพร่องของเส้นประสาท ไขสันหลัง หรือสมอง แสดงออกที่บางบริเวณของร่างกาย เช่น อาการอ่อนแรงที่แขนขาข้างใดข้างหนึ่ง เป็นต้น
ความผิดปกติทางระบบประสาทเฉพาะที่อาจเกิดจากภาวะทางการแพทย์ได้หลายอย่าง เช่น การบาดเจ็บที่ศีรษะ เนื้องอก โรคหลอดเลือดสมอง หรือโรคอื่นๆ เช่น สมองอักเสบ เยื่อหุ้มสมองอักเสบ หรือพบเป็นผลข้างเคียงของยาบางชนิด เช่น ยาระงับความรู้สึก เป็นต้น
ตำบลคลองเขื่อน

คลองเขื่อน เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีเขตการปกครอง 6 หมู่บ้าน พื้นที่ทั้งหมด 35.12 ตารางกิโลเมตร และมีประชากรทั้งหมด 3,380 คน ปัจจุบันเป็นที่ตั้งของศูนย์ราชการของอำเภอคลองเขื่อน
ที่ตั้งและอาณาเขต.
ตำบลคลองเขื่อนมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
พื้นที่ในสมัยก่อนมีคลองสายหนึ่งแยกมาจากแม่น้ำบางปะกงตรงข้ามกับปากลัดบางคล้า เป็นคลองยาวประมาณ 3 เส้นเศษ (1 เส้นเท่ากับ 40 เมตร) ปลายคลองตื้นเขิน ชาวบ้านเรียกหมู่บ้านบริเวณแถบนี้ว่า "คลองเขิน" แต่เนื่องจากคงฟังไม่เพราะจึงเรียกใหม่ว่า "คลองเขื่อน"
พื้นที่ตำบลคลองเขื่อนอยู่ริมแม่น้ำบางปะกงตอนบนของจังหวัดฉะเชิงเทรา ประชาชนส่วนใหญ่เป็นคนไทยเชื้อสายจีน ประกอบอาชีพด้านการเกษตร ได้แก่ ทำนาข้าว สวนมะม่วงและเพาะเลี้ยงสัตว์น้ำ มีผลผลิตที่ขึ้นชื่อ คือ มะม่วงน้ำดอกไม้ มะพร้าว ที่มีความอร่อย เนื่องจากลักษณะภูมิประเทศโดยทั่วไปเป็นที่ราบลุ่มแม่น้ำซึ่งเกิดจากการทับถมของตะกอนที่มากับแม่น้ำบางปะกง ทำให้ผลผลิตด้านการเกษตรมีคุณภาพดีซึ่งได้รับรางวัลจากการประกวดแข่งขันทั้งระดับจังหวัดและระดับประเทศ
การแบ่งเขตการปกครอง.
การปกครองส่วนภูมิภาค.
พื้นที่ตำบลคลองเขื่อนประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 3,380 คน แบ่งเป็นชาย 1,632 คน หญิง 1,748 คน (เดือนธันวาคม 2566) เป็นตำบลที่มีจำนวนประชากรมากที่สุดในอำเภอคลองเขื่อน
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลคลองเขื่อนทั้งตำบลอยู่ในเขตองค์การบริหารส่วนตำบลคลองเขื่อน ซึ่งเดิมมีฐานะเป็นสภาตำบลคลองเขื่อนในปี พ.ศ. 2517 ต่อมาปี พ.ศ. 2538 สภาตำบลคลองเขื่อนมี 6 หมู่บ้าน พื้นที่ 35.12 ตารางกิโลเมตร ประชากร 3,891 คน และ 967 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลคลองเขื่อนอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลคลองเขื่อน
ทฤษฎีบทค่าระหว่างกลาง

ทฤษฎีบทค่าระหว่างกลาง  เป็นทฤษฎีบทในสาขาการวิเคราะห์เชิงจริง ซึ่งกล่าวว่า ถ้า <math>f</math> เป็นฟังก์ชันต่อเนื่อง ที่หาค่าได้บนช่วงปิด <math>[a,b]</math> แล้ว <math> f </math> จะมีค่าได้ทุกค่าระหว่าง <math>f(a)</math> และ <math>f(b)</math>
ทฤษฎีบทนี้ให้ภาพความเป็นฟังก์ชันต่อเนื่องอย่างชัดเจน ฟังก์ชันต่อเนื่องในมุมมองทั่ว ๆ ไป คือฟังก์ชันที่กราฟไม่ขาดตอน ดังนั้นหากฟังก์ชันต่อเนื่องลากเชื่อมสองจุดใด ๆ แล้วเส้นกราฟต้องตัดเส้นแนวนอนที่ขวางระหว่างกลางสองจุดนั้นเสมอ
ความเชื่อมโยงกับความบริบูรณ์ของจำนวนจริง.
ทฤษฎีบทนี้สมมูลกับความบริบูรณ์ของระบบจำนวนจริง และไม่เป็นจริงในฟีลด์ที่ไม่มีสมบัติความบริบูรณ์ ตัวอย่างเช่น ฟังก์ชัน <math>f(x)=x^2-2</math> ที่นิยามบน <math>\mathbb{Q}</math> สอดคล้องกับสมการ <math>f(0)=-2</math> และ <math>f(2)=2</math> แต่ไม่มีจำนวนตรรกยะ <math>x</math> ใดที่สอดคล้องกับ <math>f(x)=0</math> ทั้งนี้เพราะว่า <math>\sqrt2</math> เป็นจำนวนอตรรกยะ
พิสูจน์.
บทพิสูจน์นี้อาศัยความบริบูรณ์ของจำนวนจริง
พิสูจน์ — 
f(x)-f(c)
มีบทพิสูจน์แบบอื่นที่อาศัยวิธีการผ่าครึ่ง (Bisection method) ซึ่งนำไปสู่ขั้นตอนวิธีการหารากโดยใช้วิธีการผ่าครึ่ง
หมายเหตุ: ทฤษฎีบทค่าระหว่างกลางสามารถพิสูจน์ได้ในการวิเคราะห์แบบไม่มาตรฐาน ซึ่งใช้แนวความคิดเกี่ยวกับกณิกนันต์อย่างรัดกุม
บทแทรก.
ทฤษฎีบทต่อนี้เป็นผลโดยทันทีจากทฤษฎีบทค่าระหว่างกลาง
ตำบลบางโรง

บางโรง เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีเขตการปกครอง 7 หมู่บ้าน พื้นที่ทั้งหมด 23.52 ตารางกิโลเมตร และมีประชากรทั้งหมด 2,192 คน
ที่ตั้งและอาณาเขต.
ตำบลบางโรงมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
พื้นที่เดิมสืบแต่สมัยกรุงศรีอยุธยาแตกครั้งที่ 2 สมเด็จพระเจ้าตากสินมหาราชตีฝ้าวงล้อมพม่ามาทางทิศตะวันออก และพาไพร่พลหยุดพักที่ปากคลองน้ำและปลูกสร้างโรงเรือน โรงม้า จากนั้นยกพลไปตั้งที่ปากน้ำโจ้โล้ พม่าจัดทัพมาที่ปากน้ำโจ้โล้แต่ต้องพ่ายแพ้แก่สมเด็จพระเจ้าตากสินมหาราช และได้ตั้งโรงเรือน โรงม้า คอกม้า ไว้เป็นอนุสรณ์ชาวบ้านจึงเรียกถิ่นนี้ว่า "บางโรง"
การแบ่งเขตการปกครอง.
การปกครองส่วนภูมิภาค.
พื้นที่ตำบลบางโรงประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 2,192 คน แบ่งเป็นชาย 1,057 คน หญิง 1,135 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 3 จาก 5 ตำบลในอำเภอคลองเขื่อน
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลบางโรงทั้งตำบลอยู่ในเขตองค์การบริหารส่วนตำบลบางโรง ซึ่งเดิมมีฐานะเป็นสภาตำบลบางโรงในปี พ.ศ. 2517 ต่อมาปี พ.ศ. 2538 สภาตำบลบางโรงมี 7 หมู่บ้าน พื้นที่ 31.56 ตารางกิโลเมตร ประชากร 2,045 คน และ 513 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบางโรงอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางโรง
เจดีย์เสี่ยวย่าน

เจดีย์เสี่ยวย่าน ("เจดีย์ห่านน้อย") เป็นหนึ่งในเจดีย์สำคัญสององค์ในซีอาน มณฑลส่านซี ประเทศจีน ซึ่งเป็นที่ตั้งเมืองฉางอาน เมืองหลวงเก่าสมัยราชวงศ์ฮั่นและราชวงศ์ถัง คู่กับเจดีย์ต้าย่าน (เจดีย์ห่านใหญ่) ซึ่งสร้างขึ้นใน ค.ศ. 652 และบูรณะใน ค.ศ. 704
ประวัติ.
เจดีย์เสี่ยวย่าน ตั้งอยู่ในวัดเจี้ยนฝู สร้างขึ้นระหว่าง ค.ศ. 707–709 ในรัชสมัยจักรพรรดิถังจงจงแห่งราชวงศ์ถัง (ครองราชย์ ค.ศ. 705–710) เจดีย์นี้สูง 45 เมตร (147 ฟุต) จนกระทั่งแผ่นดินไหวในมณฑลส่านซี ค.ศ. 1556 ซึ่งทำให้ตัวเจดีย์เสียหาย ความสูงลดลงเป็น 43 เมตร (141 ฟุต) และมีทั้งหมด 15 ชั้น 
ในช่วงสมัยราชวงศ์ถัง เจดีย์เสี่ยวย่านตั้งอยู่อีกฟากถนนตรงข้ามวัดต้าเจี้ยนฝู ผู้แสวงบุญนำคัมภีร์ศาสนาพุทธจากอินเดียมายังวิหารและเจดีย์แห่งนี้ เพราะวัดนี้เป็นหนึ่งในสถานที่หลักในการแปลคัมภีร์ศาสนาพุทธที่ฉางอาน ตัววัดมีอายุเก่าแก่กว่าตัวเจดีย์ โดยสร้างขึ้นใน ค.ศ. 684 เป็นเวลา 100 วันหลังจักรพรรดิถังเกาจงสวรรคต (ครองราชย์ ค.ศ. 649–683) จักรพรรดิถังจงจงทรงยกบริเวณที่ประทับส่วนพระองค์เป็นที่ก่อสร้างวัดนี้ โดยให้พระภิกษุ 200 รูปสวดถวายจักรพรรดิถังเกาจงพระราชบิดาของพระองค์ จักรพรรดิถังจงจงเคยตั้งชื่อวัดนี้ว่าวัดต้าเซี่ยนฝู ต่อมาจักรพรรดินีบูเช็กเทียนทรงเปลี่ยนชื่อเป็นวัดต้าเจี้ยนฝูใน ค.ศ. 690
สถาปัตยกรรม.
เจดีย์เสี่ยวย่านเป็นเจดีย์ที่มีโครงสร้างอิฐรูปสี่เหลี่ยม ยอดของเจดีย์สองชั้นถูกทำลายจากแผ่นดินไหวในปีที่ 34 ของรัชกาลจักรพรรดิเจียจิ้งแห่งราชวงศ์หมิง (ค.ศ. 1556) ทำให้เหลือ 13 ชั้น ความสูงทั้งหมดของเจดีย์ใน ค.ศ. 1989 อยู่ที่ 43.395 เมตร กว้าง 11.38 เมตร และอัตราส่วนของความสูงและความกว้างของชั้นล่างอยู่ที่ 100:26
เกรดเฟ้อ

เกรดเฟ้อ  คือการให้ระดับผลการเรียนสูงกว่าที่ผู้เรียนควรได้รับ ซึ่งทำให้ผลการเรียนเฉลี่ยของผู้เรียนสูงขึ้น ศัพท์คำนี้ยังใช้ในการอธิบายแนวโน้มของการให้ระดับผลการเรียนที่สูงขึ้นสำหรับภาระงานที่ในอดีตเคยได้ผลการเรียนที่ต่ำกว่า อย่างไรก็ตามสิ่งที่กล่าวมาข้างต้นไม่ใช่ภาวะเกรดเฟ้อ เนื่องจากการได้รับผลการเรียนในระดับสูงไม่ได้เป็นตัวบ่งบอกการเกิดเกรดเฟ้อ หากจะเป็นภาวะเกรดเฟ้อได้นั้นจำเป็นต้องมีการแสดงให้เห็นว่าผู้เรียนไม่สมควรได้ระดับผลการเรียนนั้น หลายประเทศทั่วโลกมีการอภิปรายถึงปัญหาเกรดเฟ้ออยู่บ่อยครั้ง โดยเฉพาะอย่างยิ่งในสหรัฐและอังกฤษ
เนื้อดาว

เนื้อดาว  เป็นชั้นโครงสร้างของดาวที่อยู่ระหว่างเปลือกดาวกับแก่นดาว ปกติแล้วจะมีลักษณะเป็นหินหรือน้ำแข็งและเป็นชั้นที่มีมวลมากที่สุดในโครงสร้างดาว เนื้อดาวถูกแบ่งแยกออกเป็นชั้นจากเปลือกดาวและแก่นดาวตามลำดับความหนาแน่น (หนาแน่นมากอยู่ล่าง) ดาวเคราะห์คล้ายโลก ดาวเคราะห์น้อยและดาวบริวารบางดวงจะมีชั้นเนื้อดาว
เนื้อโลก.
เนื้อโลกเป็นชั้นซิลิเกตระหว่างเปลือกโลกและแก่นโลกชั้นนอก มีมวลประมาณ 4.01 × 1024 กิโลกรัม คิดเป็น 67% ของมวลทั้งโลก มีความหนาประมาณ 2,900 กิโลเมตร คิดเป็นประมาณ 84% ของปริมาตรโลก ปกติมีลักษณะเป็นของแข็งแต่บางช่วงเวลาจะมีพฤติกรรมเป็นของไหลที่มีความหนืด การหลอมเหลวบางส่วนของเนื้อโลกในเทือกเขากลางสมุทรทำให้เกิดเปลือกโลกภาคพื้นสมุทร และการหลอมเหลวบางส่วนจากเขตมุดตัวของเปลือกโลกจะก่อให้เกิดเปลือกโลกภาคพื้นทวีป
เนื้อดาวเคราะห์ดวงอื่น.
เนื้อดาวพุธเป็นชั้นซิลิเกตหนาประมาณ 490 กิโลเมตร ซึ่งคิดเป็น 28% ของมวลดาว เนื้อดาวศุกร์เป็นชั้นซิลิเกตหนาประมาณ 2,800 กิโลเมตร คิดเป็น 70% ของมวลดาว เนื้อดาวอังคารเป็นชั้นซิลิเกตหนาประมาณ 1,600 กิโลเมตร คิดเป็น 74–88% ของมวลดาว ซึงดูได้จากอุตกาบาตจากดาวอังคาร
เนื้อดาวบริวาร.
ดวงจันทร์ไอโอ ดวงจันทร์ยูโรปาและดวงจันทร์แกนีมีดของดาวพฤหัสก็มีเนื้อดาว โดยไอโอเป็นชั้นซิลิเกตหนาประมาณ 1,100 กิโลเมตรและปกคลุมดาวเปลือกดาวที่มีลักษณะเป็นภูเขาไฟ เนื้อดาวของแกนีมีดมีสองชั้นโดยชั้นบนเป็นน้ำแข็งหนาประมาณ 835 กม. ส่วนชั้นล่างเป็นชั้นซิลิเกตหนาประมาณ 1,315 กม. ส่วนเนื้อดาวของยูโรปามีสองชั้นเช่นกัน ชั้นล่างเป็นซิลิเกตหนาประมาณ 1,165 กม. ส่วนชั้นบนมีลักษณะเป็นน้ำแข็งหนาประมาณ 85 กม. และอาจมีน้ำที่เป็นของเหลวด้วย
ดวงจันทร์มีเนื้อดาวเป็นซิลิเกตหนาประมาณ 1,300–1,400 กม. และเป็นต้นกำเนิดของหินในจันทรสมุทร คาดการณ์ว่าเนื้อดวงจันทร์โผล่ขึ้นมาเป็นพื้นผิวบริเวณแอ่งเอตเคน-ขั้วใต้และทะเลคริเซียม
ดวงจันทร์ไททันและดวงจันทร์ไทรทันมีเนื้อดาวที่เป็นน้ำแข็งและสารของแข็งระเหยอื่น ๆ
เนื้อดาวเคาะห์น้อย.
ดาวเคราะห์น้อยบางดวงก็มีเนื้อดาว เช่น 4 เวสตา
ตำบลบางตลาด (อำเภอคลองเขื่อน)

บางตลาด เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีเขตการปกครอง 7 หมู่บ้าน พื้นที่ทั้งหมด 16.99 ตารางกิโลเมตร และมีประชากรทั้งหมด 2,153 คน เป็นที่ตั้งของอุทยานพระพิฆเนศองค์ยืน 
ที่ตั้งและอาณาเขต.
ตำบลบางตลาดมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
พื้นที่ตำบลบางตลาดเป็นที่ตั้งของ "เกาะลัด" เป็นเกาะกลางน้ำจืดที่ใหญ่ที่สุดในประเทศไทย อยู่กลางแม่น้ำบางปะกง สามารถล่องเรือชมทิวทัศน์รอบเกาะลัดสองฟากฝั่งแม่น้ำ ศึกษาวิถีชีวิตชาวบ้าน สามารถลงเรือได้ที่หน้าที่ว่าการอำเภอบางคล้า หรือหน้าวัดคุ้งกร่าง
ในปี พ.ศ. 2490 ทางราชการได้แยกพื้นที่หมู่ 5 บ้านโหงหวด, หมู่ 7 บ้านสามร่ม และหมู่ 9 บ้านบางกระเสน รวม 3 หมู่บ้านของตำบลบางตลาด ไปตั้งเป็น ตำบลบางเล่า
การแบ่งเขตการปกครอง.
การปกครองส่วนภูมิภาค.
พื้นที่ตำบลบางตลาดประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 2,153 คน แบ่งเป็นชาย 1,097 คน หญิง 1,056 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 4 จาก 5 ตำบลในอำเภอคลองเขื่อน
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลบางตลาดทั้งตำบลอยู่ในเขตองค์การบริหารส่วนตำบลบางตลาด ซึ่งเดิมมีฐานะเป็นสภาตำบลบางตลาดในปี พ.ศ. 2517 ต่อมาปี พ.ศ. 2538 สภาตำบลบางตลาดมี 7 หมู่บ้าน พื้นที่ 16.99 ตารางกิโลเมตร ประชากร 2,564 คน และ 658 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบางตลาดอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางตลาด
ตำบลบางเล่า

บางเล่า เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีเขตการปกครอง 6 หมู่บ้าน พื้นที่ทั้งหมด 19.49 ตารางกิโลเมตร และมีประชากรทั้งหมด 1,787 คน 
ที่ตั้งและอาณาเขต.
ตำบลบางเล่ามีอาณาเขตติดต่อกับเขตการปกครองข้างเคียงดังต่อไปนี้
ประวัติ.
พื้นที่ตำบลบางเล่าเดิมเป็นหมู่บ้านขึ้นกับตำบลบางตลาด อำเภอบางคล้า เป็นที่ราบลุ่มทิศตะวันออกติดกับแม่น้ำบางปะกง ซึ่งเป็นแหล่งน้ำที่สำคัญ มีลําคลองสายหลักทั้งหมด 9 สาย ได้แก่ คลองสามร่ม คลองบางเล่า คลองบางกระเสน คลองขุดใหม่ คลองพ่อจอม คลองนายสี คลองป้าฉลวย คลองผู้ใหญ่วัน และคลองวัดส้มจีน 
เมื่อกระทรวงพิจารณาว่าพื้นที่มีความกว้างขวาง ในปี พ.ศ. 2490 ทางราชการได้แยกพื้นที่หมู่ 5 บ้านโหงหวด, หมู่ 7 บ้านสามร่ม และหมู่ 9 บ้านบางกระเสน รวม 3 หมู่บ้านของตำบลบางตลาด มาตั้งเป็น ตำบลบางเล่า
การแบ่งเขตการปกครอง.
การปกครองส่วนภูมิภาค.
พื้นที่ตำบลบางเล่าประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 1,787 คน แบ่งเป็นชาย 889 คน หญิง 898 คน (เดือนธันวาคม 2566) เป็นตำบลที่มีจำนวนประชากรน้อยที่สุดในอำเภอคลองเขื่อน
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลบางเล่าทั้งตำบลอยู่ในเขตองค์การบริหารส่วนตำบลบางเล่า ซึ่งเดิมมีฐานะเป็นสภาตำบลบางเล่า ในปี พ.ศ. 2517 ต่อมาปี พ.ศ. 2538 สภาตำบลบางเล่ามี 6 หมู่บ้าน พื้นที่ 19.49 ตารางกิโลเมตร ประชากร 1,935 คน และ 466 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบางเล่าอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางเล่า
ไอดอลลีไพรด์

ไอดอลลีไพรด์ ("IDOLY PRIDE") เป็นโปรเจกต์สื่อผสมธีมไอดอล ผลิตโดยบริษัทย่อยของบริษัท CyberAgent ได้แก่ QualiArts, Straight Edge และ Music Ray'n ร่วมด้วยผู้ออกแบบตัวละครคือ 
ซีรีส์มังงะเขียนโดยฮิโรกิ ฮารุเสะ เริ่มเผยแพร่ในเว็บไซต์ "Comic Newtype" ของสำนักพิมพ์คาโดกาวะ โชเต็ง เมื่อเดือนมิถุนายน พ.ศ. 2563 ซีรีส์อนิเมะโทรทัศน์ผลิตโดยสตูดิโอ CAAnimation และ Lerche ออกอากาศตั้งแต่เดือนมกราคมถึงมีนาคม พ.ศ. 2564 
รูปแบบต่าง ๆ.
มังงะ.
ซีรีส์มังงะเขียนโดยฮิโรกิ ฮารุเสะ เริ่มเผยแพร่ในเว็บไซต์ "Comic Newtype" ของสำนักพิมพ์คาโดกาวะ โชเต็ง เมื่อวันที่ 10 มิถุนายน พ.ศ. 2563
อนิเมะ.
มีการประกาศทำซีรีส์อนิเมะโทรทัศน์ครั้งแรกในเดือนธันวาคม พ.ศ. 2562 เป็นอนิเมะเรื่องแรกที่ผลิตโดยสตูดิโอ CAAnimation ซึ่งก่อตั้งโดย CyberAgent ให้ผลิตอนิเมะออริจินอล สตูดิโอ Lerche ได้มีส่วนร่วมในการผลิต ซีรีส์อนิเมะกำกับโดยยู คิโนเมะ และเขียนบทโดยทัตสึยะ ทากาฮาชิ ออกแบบตัวละครโดยสุมิเอะ คิโนชิตะ เริ่มออกอากาศเมื่อวันที่ 10 มกราคม พ.ศ. 2564 ทางช่อง Tokyo MX และช่องอื่น ๆ เพลงเปิดคือเพลง "IDOLY PRIDE" ส่วนเพลงปิดคือเพลง "The Sun, Moon and Stars" ทั้งสองเพลงร้องโดย โฮชิมิ โปรดักชัน  ส่วนในประเทศไทย ลิขสิทธิ์การจัดจำหน่ายโดยบริษัท DEX โดยออกอากาศทางช่อง 9 กด 30 ในรายการช่อง 9 การ์ตูน ทุกวันเสาร์ เวลา 7:00 น.
ตำบลก้อนแก้ว

ก้อนแก้ว เป็นตำบลในอำเภอคลองเขื่อน จังหวัดฉะเชิงเทรา ปัจจุบันมีเขตการปกครอง 6 หมู่บ้าน พื้นที่ทั้งหมด 26.86 ตารางกิโลเมตร และมีประชากรทั้งหมด 2,977 คน
ที่ตั้งและอาณาเขต.
ตำบลก้อนแก้วมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
บริเวณอันเป็นที่ซึ่งชาวบ้าน เรียกว่า "ก้อนแก้ว" คือ บริเวณด้านทิศตะวันตกของวัดก้อนแก้วปัจจุบัน ในส่วนที่เป็นบ่อกุ้ง ของนายทวี จันทกลัด ซึ่งเป็นที่อ่างใหญ่ลักษณะกลมเป็นท้องกะทะ เส้นผ่านศูนย์กลางประมาณ 1 เส้นกว่า ลึกประมาณ 3 เมตร แต่ในส่วนก้นกะทะตรงกลางจะลึกพิเศษลงไปเหมือนแก้ว กว้างประมาณ 3 เมตร ฤดูน้ำมีน้ำเต็มอ่าง มีปลาหมอ ปลาดุก ปลาช่อน ปลาชะโด ปลาแมงฟู วัดก้อนแก้วเคยขอเป็นเขตอภัยทาน หน้าแล้งน้ำลดแต่ก็ไม่แห้งเดือน 3 เดือน 4 ยังมีน้้าขังให้ควายลงไปอาบเล่นได้ เด็กชอบลงไปเล่นซ่อนแอบในก้นแก้วบางคนเรียกว่า "วังก้นแก้ว"พิกุลทอง ด้วยเป็นวังใหญ่ส่วนที่ลึกที่สุดเหมือนกับก้อนแก้ว
พ.ศ. 2400 พระครูนันทศรีราจารย์ (หลวงพ่อเหลือ) ซึ่งเป็นเกจิกาจารย์ชื่อดังของฉะเชิงเทรา สมัยดำรงตำแหน่งเจ้าอาวาสวัดสาวชะโงก แต่ด้วยพื้นเพของท่านเป็นคนก้อนแก้ว ด้วยเห็นว่าเป็นถิ่นเกิดกับเป็นตำบลใหม่ ท่านจึงชักชวนชาวบ้านใกล้วังก้นแก้วนั้น (อำแดงขลิบยกที่ให้สร้างวัดปี พ.ศ. 2157 โดยได้รับอนุญาตให้ตั้งวัดปี พ.ศ. 2454) เห็นว่าชื่อก้นแก้วฟังดูไม่เป็นมงคล จึงตั้งชื่อใหม่ว่า "ก้อนแก้ว" และเป็นชื่อของหมู่บ้านและตำบลในเวลาต่อมา
การแบ่งเขตการปกครอง.
การปกครองส่วนภูมิภาค.
พื้นที่ตำบลก้อนแก้วประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 2,977 คน แบ่งเป็นชาย 1,438 คน หญิง 1,539 คน (เดือนธันวาคม 2566) เป็นตำบลที่มีจำนวนประชากรมากที่สุดอันดับ 2 จาก 5 ตำบลในอำเภอคลองเขื่อน
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
การปกครองส่วนท้องถิ่น.
ปัจจุบันตำบลก้อนแก้วทั้งตำบลอยู่ในเขตองค์การบริหารส่วนตำบลก้อนแก้ว ซึ่งเดิมมีฐานะเป็นสภาตำบลก้อนแก้ว ในปี พ.ศ. 2517 ต่อมาปี พ.ศ. 2538 สภาตำบลก้อนแก้วมี 6 หมู่บ้าน พื้นที่ 26.86 ตารางกิโลเมตร ประชากร 3,135 คน และ 650 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลก้อนแก้วอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลก้อนแก้ว
แบ็ค แอร์โรว์

แบ็ค แอร์โรว์  เป็นซีรีส์อนิเมะออริจินอล ผลิตโดย Studio VOLN กำกับโดยโกโร ทานิงุจิ และเขียนบทโดยคาซูกิ นากาชิมะ ซีรีส์อนิเมะออกอากาศระหว่างเดือนมกราคมถึงเดือนมิถุนายน พ.ศ. 2564
เนหา กักกร

เนหา กักกร  เป็นนักร้องหญิงชาวอินเดีย เธอเริ่มร้องเพลงตั้งแต่อายุสี่ขวบและเริ่มต้นชีวิตวงการบันเทิงจากการประกวดร้องเพลงในรายการ "อินเดียนไอดอล" และเธอยังได้ร่วมร้องเพลงประกอบภาพยนตร์อินเดียเรื่อง "Meerabai Not Out" อีกด้วย นอกจากนี้เธอยังร้องเพลง "Aao Raja" ประกอบภาพยนตร์เรื่อง "กาบาร์อิสแบค", "Tu Isaq Mera" จากเรื่อง "เฮทสตอรี่ ภาค 3" และหลายเพลงของเธอเองยังติดชาร์ตอีกมากมาย อาทิ "Aankh Maarey", "Dilbar" , "Badri Ki Dulhania", "Cheez Badi" , "Kala Chashma" จากภาพยนตร์เรื่อง "Baar Baar Dekho" และซิงเกิลแรกของเธอ "Nikle Currant" ที่ติดชาร์ตในบิลบอร์ดอีกด้วย
เธอเกิดเมื่อวันที่ 6 มิถุนายน พ.ศ. 2531 ที่ฤษีเกศ รัฐอุตตราขัณฑ์ ประเทศอินเดีย มีพี่สาวและพี่ชายที่เป็นนักร้องและนักดนตรีเช่นกันคือโซนูร์ กักกรและโทนี กักกร บิดาของเธอเป็นพ่อค้า ส่วนมารดาของเธอนั้นเป็นแม่บ้าน ต่อมาประมาณ พ.ศ. 2533 เธอได้เข้าสู่กรุงนิวเดลี เพื่อตามหาความฝันในการเป็นนักร้องเนื่องจากเธอชื่นชอบด้านนี้เป็นอย่างมาก จนกระทั่ง พ.ศ. 2549 เมื่ออายุได้ 18 ปี เธอได้เข้าประกวดในรายการโชว์ "อินเดียนไอดอล" และนี่คือจุดเริ่มต้นชีวิตในวงการบันเทิงของเธอ
ใน พ.ศ. 2562 เธออยู่หนึ่งในรายชื่อศิลปินหญิงที่มียอดผู้ชมทางยูทูบมากที่สุดด้วยจำนวน 4.2 ล้านวิว ทั้งนี้ใน พ.ศ. 2564 เธอยังได้รับรางวัล YouTube Diamond Play Button จากยูทูบอีกด้วย เป็นชาวอินเดียคนแรกที่ได้รับรางวัลนี้ และในเดือนธันวาคม พ.ศ. 2563 เธอติดอยู่ในรายชื่อ 100 ดาราดิจิทัลแห่งเอเชียจากนิตยสารฟอบส์
ชีวิตส่วนตัว.
กักกรคบหาดูใจกับนักแสดง Himansh Kohli มาตั้งแต่ ค.ศ. 2014 ต่อมาในเดือนกันยายน ค.ศ. 2018 พวกเขากล่าวถึงความสัมพันธ์ของทั้งคู่ผ่านทางโทรทัศน์และเปิดเผยว่าพวกเขาจะหมั้นกันในเร็ว ๆ นี้ อย่างไรก็ตาม ในอีกสามเดือนถัดมา กักกรโพสต์ลงอินสตาแกรมว่าทั้งคู่ได้เลิกรากันแล้ว ในบทสัมภาษณ์กับ "บอมเบย์ไทม์" เธอได้เปิดใจเกี่ยวกับชีวิตหลังจากที่เลิกกัน และเปิดเผยว่าเธอรู้สึกเสียใจที่ "ทำให้ชีวิตส่วนตัวของเธอกลายเป็นสาธารณะ" ในเดือนสิงหาคม ค.ศ. 2019 เธอได้แชร์โพสต์อินสตาแกรมเกี่ยวกับ "ความหดหู่" และ "การคิดถึงการจบชีวิตของเธอ" หลังจากที่ตกเป็นข่าวว่าเธอได้คบชู้กับผู้เข้าร่วมแข่งขันอินเดียนไอดอล
กักกรแต่งงานกับนักร้องชาวอินเดีย Rohanpreet Singh เมื่อวันที่ 24 ตุลาคม ค.ศ. 2020 ที่"คุรุทวารา"ในเดลี
ราฟาเอล ตรูฮิโย

ราฟาเอล เลโอนิดัส ตรูฮิโย โมลินา (24 ตุลาคม พ.ศ. 2434 – 30 พฤษภาคม พ.ศ. 2504) เป็นอดีตประธานาธิบดีและผู้เผด็จการแห่งสาธารณรัฐโดมินิกัน ดำรงตำแหน่งระหว่าง พ.ศ. 2473–2481 และ พ.ศ. 2485–2495 จนกระทั่งถูกลอบสังหารใน พ.ศ. 2504 ระหว่างเขาปกครองสาธารณรัฐโดมินิกันนั้น เขาปกครองในลักษณะเผด็จการทหาร และยังคงกุมอำนาจในประเทศทั้งที่เขาไม่ได้อยู่ในตำแหน่งประธานาธิบดีก็ตาม ซึ่งเขาครองอำนาจในสาธารณรัฐโดมินิกันทั้งสิ้น 31 ปี ซึ่งชาวโดมินิกันจะรู้จักกันดีในชื่อว่า "ยุคตรูฮิโย"  เขาเป็นที่รู้จักในฐานะผู้นำที่ละเมิดสิทธิมนุษยชนจากการสังหารชาวเฮติในสาธารณรัฐโดมินิกันไป 5,000–67,000 รายในเหตุการณ์สังหารหมู่พาร์สลีย์
ตรูฮิโยมีทรัพย์สินราว 800 ล้านดอลลาร์สหรัฐ (หรือราว 23,936 ล้านบาท) ในสมัยที่เขาดำรงตำแหน่งนั้น มีการตรวจพบการทุจริตทางการเมืองและการฉ้อราษฎร์บังหลวง ทั้งยังมีการเล่นพวกพ้องและเอื้อประโยชน์ให้พวกพ้องตัวเองเป็นอย่างมาก ทั้งนี้ เขายังเกือบถูกลอบสังหารมาแล้วหลายครั้ง แต่ในที่สุดเมื่อวันที่ 30 พฤษภาคม พ.ศ. 2504 เขาก็ได้ถูกลอบสังหารขณะกำลังนั่งรถยนต์ส่วนตัว โดยผู้ที่ลอบสังหารเขาคือคนสนิทของเขาเอง โดยมีสำนักข่าวกรองกลางของสหรัฐอยู่เบื้องหลังการลอบสังหารของเขา
แม่น้ำฤษีคงคา

ฤษีคงคา (;  หรือ) เป็นแม่น้ำในอำเภอฉโมลี, รัฐอุตตราขัณฑ์ ประเทศอินเดีย โดยต้นน้ำผุดจากธารน้ำแข็งอุตตรีนันทาเทวี บนภูเขานันทาเทวี และยังได้รับน้ำมาจากธารน้ำแข็งทักษิณีนันทาเทวี ลำน้ำไหลผ่านอุทยานแห่งชาตินันทาเทวี, แล้วไหลไปรวมกับแม่น้ำธาวลีคงคา ใกล้กับหมู่บ้านรีนี
แนวลำน้ำ.
เป็นแม่น้ำบนภูเขาซึ่งรับน้ำที่ละลายจากธารแข็งด้านตะวันตกของกลุ่มธารน้ำแข็งนันทาเทวี แม่น้ำฤษีคงคามีจุดกำเนิดที่ระดับความสูง 4,400 เมตร ที่ปลายด้านล่างของธารน้ำแข็งทักษิณีฤษีคัล ทางด้านล่างของทิศตะวันตกของภูเขานันทาเทวี (7,816 เมตร) แม่น้ำไหลในทิศทางตะวันตกเป็นส่วนใหญ่ผ่านภูเขาสูง ไหลผ่านช่องเขาแคบ ๆ เป็นระยะทางประมาณ 30 กิโลเมตร ก่อนจะไหลลงสู่แม่น้ำธาวลีคงคา ที่ระดับความสูง 2,000 เมตร พื้นที่รับน้ำของแม่น้ำฤษีคงคา มีอาณาเขตทางทิศใต้ติดกับภูเขาตรีศูล (7,120 เมตร) และภูเขานันทาฆุนตี (6,309 เมตร) ทางเหนือติดกับภูเขากลันกา (6,931เมตร) และภูเขาฑูณคีรี (7,066 เมตร)
ฤษีคงคา เคยเป็นเพียงหนทางเดียวในการเข้าสู่ภูเขานันทาเทวี และยอดเขาที่อยู่ใกล้เคียง ช่องเขาฤษีคงคาเป็นหนึ่งในเป้าหมายแรก ๆ ของนักปีนเขา
อุทกวิทยาและพื้นที่รับน้ำ.
ฤษีคงคา เป็นเส้นทางระบายน้ำของพื้นที่ประมาณ 695 ตารางกิโลเมตร ซึ่ง 393 กม.#เปลี่ยนทาง ปกคลุมด้วยหิมะหรือธารน้ำแข็ง ค่าเฉลี่ยอัตราการไหลที่ระยะเหนือปากแม่น้ำขึ้นไป 5 กิโลเมตร อยู่ที่ 23.4 ลูกบาศ์กเมตร/วินาที ค่าเฉลี่ยสูงสุดคือ 69.5 ม.#เปลี่ยนทาง /ว. ค่าเฉลี่ยต่ำสุดคือ 4.5 ม.#เปลี่ยนทาง /ว. เกือบร้อยละ 80 ของปริมาณน้ำที่ไหลในแต่ละปีเกิดขึ้นในช่วงฤดูมรสุม ซึ่งกินเวลาตั้งแต่เดือนมิถุนายนถึงกันยายน
โรงไฟฟ้าพลังน้ำ.
แม่น้ำมีน้ำปริมาณมากซึ่งมีศักยภาพที่จะใช้ในการผลิตไฟฟ้าพลังน้ำที่ดี กำลังมีการวางแผนก่อสร้างโรงไฟฟ้าพลังน้ำสองแห่งบนลำน้ำฤษีคงคา และอีกแห่งหนึ่งที่อยู่ใกล้ปากแม่น้ำก็มีการพิจารณาในเบื้องต้น:
อุทกภัยจากธารน้ำแข็งแตก พ.ศ. 2564.
เหตุการณ์เริ่มขึ้นประมาณเวลา 10:45 นาฬิกา ตาม ในวันที่ 7 กุมภาพันธ์ พ.ศ. 2564 ภัยพิบัติน้ำท่วมเกิดขึ้นตลอดความยาวของแม่น้ำ และเกิดเหตุการณ์ ดินถล่ม, หิมะถล่ม และน้ำท่วมจากทะเลสาบธารน้ำแข็งแตก ในโกรกธารของลำน้าตามมา โรงไฟฟ้าพลังน้ำที่กำลังก่อสร้างถูกน้ำท่วม มีคนงานถูกกระแสน้ำพัดพาหายไป
อำเภออาร์มา

อาร์มา  เป็นหนึ่งในสิบสามอำเภอของจังหวัดกัสโตรบีร์เรย์นา ประเทศเปรู
อาร์มา (สเปน: Arma) เป็นหนึ่งในสิบสามอำเภอของจังหวัดกัสโตรบีร์เรย์นา ในภูมิภาคอาปูรีมากา ประเทศเปรู อำเภอนี้มีพื้นที่และประชากรที่กระจายอยู่ในเขตภูเขาสูง โดยเศรษฐกิจหลักของอาร์มาส่วนใหญ่ขึ้นอยู่กับการเกษตรและปศุสัตว์ อำเภอยังมีวัฒนธรรมและประเพณีท้องถิ่นที่สะท้อนถึงรากเหง้าของชนพื้นเมืองในพื้นที่[1]
เกออร์ค คริสท็อฟ ลิชเทินแบร์ค

เกออร์ค คริสท็อฟ ลิชเทินแบร์ค  เป็นนักฟิสิกส์ นักเสียดสี และผู้ชอบความเป็นอังกฤษชาวเยอรมัน มีชื่อเสียงจากการเป็นผู้ศึกษาปรากฏการณ์และลักษณะของฟ้าผ่า ซึ่งนำไปสู่การค้นพบลักษณะการไหลของกระแสฟ้าผ่าที่เรียกว่า ลักษณภาพลิชเทินแบร์ค (Lichtenberg figure)
เกออร์คเกิดในเมืองโอเบอร์-รัมชตัท ใกล้กับนครดาร์มชตัท เป็นบุตรคนเล็กในบรรดาสิบเจ็ดคนของบาทหลวงโยฮัน ค็อนราท ลิชเทินแบร์ค เขาเป็นเด็กหัวดีและต้องการเรียนวิชาคณิตศาสตร์ในระดับมหาวิทยาลัย แต่ครอบครัวไม่สามารถส่งเสีย ใน ค.ศ. 1762 มารดาของเขาจึงร้องขอไปยังลันท์กราฟลูทวิชที่ 8 ผู้ครองแคว้นเฮ็สเซิน-ดาร์มชตัท เพื่อขอสนับสนุนค่าเล่าเรียน ทำให้ในปีต่อมา เกออร์คสามารถเข้าเรียนที่มหาวิทยาลัยเกิททิงเงิน
ใน ค.ศ. 1769 เขากลายเป็นอาจารย์พิเศษในวิชาฟิสิกส์ และได้บรรจุเป็นอาจารย์สามัญในอีกหกปีต่อมา และทำหน้าที่อาจารย์จวบจนเสียชีวิต
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 8.
กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผู้สมัครได้รับการเลือกตั้งในกลุ่มจังหวัดที่ 8.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 8 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช อำเภอพระพรหม อำเภอจุฬาภรณ์ อำเภอร่อนพิบูลย์ และอำเภอเฉลิมพระเกียรติ
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง อำเภอทุ่งใหญ่ อำเภอบางขัน อำเภอฉวาง อำเภอพิปูน อำเภอนาบอน อำเภอลานสกา อำเภอถ้ำพรรณรา และอำเภอช้างกลาง
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง อำเภอหัวไทร อำเภอเชียรใหญ่ และอำเภอชะอวด
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอท่าศาลา อำเภอขนอม อำเภอพรหมคีรี อำเภอสิชล และอำเภอนบพิตำ
วงกลมใหญ่

วงกลมใหญ่ เป็นวงกลมที่ใหญ่ที่สุดเท่าที่จะวาดได้บนทรงกลม และเมื่อลากบนทรงกลมแล้วจะแบ่งทรงกลมออกเป็นสองซีกเท่ากัน ปกติแล้วเส้นวงกลมใหญ่จะลากผ่านพื้นที่ ๆ เป็นเส้นผ่านศูนย์กลางของทรงกลม เส้นวงกลมใหญ่จะมีความยาวเท่ากับเส้นรอบวงของทรงกลมนั้น หากวงกลมนั้นไม่ได้ลากผ่านเส้นผ่านศูนย์กลางของทรงกลม วงกลมนั้นจะเรียกว่า วงกลมเล็ก
ปกติเส้นวงกลมใหญ่จะลากผ่านคู่จุดที่มีระยะห่างจากกันมากที่สุดบนพื้นผิวทรงกลม หากลากเส้นผ่านจุดคู่เล็งยันของทรงกลมจะสามารถสร้างเส้นทรงกลมใหญ่ได้หลายวง
ตัวอย่าง.
ตัวอย่างของเส้นวงกลมใหญ่คือ เส้นศูนย์สูตร และลองจิจูดที่เป็นคู่ตรงข้ามกัน (เช่น เส้นเมริเดียนแรกกับเส้นเมริเดียนที่ 180 องศา) นอกเหนือจากนี้คือเส้นที่แบ่งซีกโลกแผ่นดินและมหาสมุทร วงกลมใหญ่บนโลกจะแบ่งโลกออกเป็นสองซีก
เจน ไวแมน

เจน ไวแมน (5 มกราคม ค.ศ. 1917 – 10 กันยายน ค.ศ. 2007) หรือชื่อเกิดว่า ซาราห์ เจน เมย์ฟิลด์ เป็นนักแสดง นักร้อง นักเต้น และนักสังคมสงเคราะห์ชาวอเมริกัน เจ้าของรางวัลออสการ์และรางวัลลูกโลกทองคำ ไวแมนเริ่มอาชีพการแสดงตั้งแต่อายุ 16 ปี หลังจา่กเซ็นสัญญากับวอร์เนอร์บราเธอส์ เธอมักแสดงเป็นตัวเอกในภาพยนตร์หลายเรื่อง เช่น "พับลิกเวดดิง" (1937), "บรอเธอร์แรต" (1938) และภาคต่อ "บรอเธอร์แรตแอนด์อะเบบี" (1940) รวมถึง "แบดแมนออฟมิสซูรี" (1941), "สเตจไฟรต์" (1950), "โซบิก" (1953), "แมกนิฟิเซนต์อ็อบเซสชัน" (1954) และ "ออลแดตเฮฟเวนอะลาวด์" (1955) เธอถูกเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมถึงสี่ครั้งและได้รับรางวัลจากภาพยนตร์ชีวิตเรื่อง "จอห์นนีเบลินดา" (1948) ปีถัดมา เธอยังประสบความสำเร็จอย่างต่อเนื่องในละครชุดทางช่องซีบีเอสเรื่อง "ฟัลคอนเครสต์" (1981–1990) ในบทแองเจลา แชนนิง
ไวแมนมีชื่อบนดวงดาวในฮอลลีวูดวอล์กออฟเฟมสองดวง โดยดวงดาวหนึ่งสำหรับภาพยนตร์อยู่ที่ 6607 ฮอลลีวูดบูเลวาร์ด อีกดวงดาวสำหรับละครโทรทัศน์อยู่ที่ 1620 ไวน์สตรีต
ซิมเปิล (นักเล่นเกม)

โอเล็กซานเดอร์ โอเลโฮวิช คอสติลิเยฟ  หรือ ซิมเปิล (s1mple) เป็นผู้เล่นมืออาชีพชาวยูเครนสำหรับทีมนาตุสวินเคเร เขาถือเป็นหนึ่งในผู้เล่นที่ดีที่สุดในประวัติศาสตร์ของโกลบัลออฟเฟนซิฟ
แกร์ฮาร์ท ฟ็อน ชาร์นฮอสท์

แกร์ฮาร์ท โยฮัน ดาวิท ฟ็อน ชาร์นฮอสท์  เป็นนายทหารบกชาวเยอรมันปรัสเซียจากแคว้นฮันโนเฟอร์ ดำรงตำแหน่งเสนาธิการใหญ่และรัฐมนตรีว่าการกระทรวงการสงครามคนแรกของปรัสเซีย เขามีส่วนคิดทฤษฎีทหารหลายบท เป็นผู้ปฏิรูปกองทัพปรัสเซีย เป็นเสนาธิการและแม่ทัพในสงครามนโปเลียน นายพลชาร์นฮอสท์เป็นผู้ออกกฎควบคุมการลงโทษทางกาย และจัดตั้งระบบเลื่อนชั้นยศทหารตามผลงาน ยกเลิกระบบรับทหารต่างชาติ ริเริ่มจัดตั้งกองกำลังสำรอง จัดระบบระเบียบในกองทัพให้มีความยุ่งเหยิงน้อยลง
ประวัติ.
ชาร์นฮอสท์เกิดที่เมืองบอร์เดอเนา (ปัจจุบันอยู่ในเมืองน็อยชตัทในรัฐนีเดอร์ซัคเซิน) ใกล้กับเมืองฮันโนเฟอร์ ในครอบครัวเจ้าที่ดินขนาดย่อม เขาได้รับการศึกษาวิชาทหารจากวิทยาลัยการทหารของกราฟวิลเฮ็ล์มแห่งช็อมบวร์ค-ลิพเพอ (Wilhelm zu Schaumburg-Lippe) และได้รับการบรรจุเป็นทหารฮันโนเฟอร์เมื่อ ค.ศ. 1778 แกร์ฮาร์ทถูกโอนตัวเป็นทหารปืนใหญ่เมื่อ ค.ศ. 1783 และประจำการอยู่ที่โรงเรียนทหารปืนใหญ่แห่งใหม่ในเมืองฮันโนเฟอร์ เขาตีพิมพ์ "คู่มือสำหรับนายทหารว่าด้วยการประยุกต์ศาสตร์สงคราม"  เมื่อค.ศ. 1788 และตีพิมพ์ "ตำราทหารว่าด้วยการปฏิบัติในสนามรบ"  เมื่อ ค.ศ. 1792
ผลผลิตทางการเกษตรที่บ้านเกิดได้ผลไม่ดีนัก แต่งานเขียนตำราทหารก็สร้างรายได้ให้เขาพอจุนเจือตัวเอง การออกรบครั้งแรกของชาร์นฮอสท์เกิดขึ้นใน ค.ศ. 1793 ในประเทศเนเธอร์แลนด์ เขาปฏิบัติหน้าที่ได้อย่างเยี่ยมยอดภายใต้บัญชาของดยุกแห่งยอร์ก ต่อมาใน ค.ศ. 1794 เขามีส่วนร่วมในการป้องกันเมืองเมเนินในประเทศเบลเยียม ซึ่งต่อมาเขาได้เขียนหนังสือเรื่อง "กำเนิดโชคของชาวฝรั่งเศสในสงครามปฏิวัติ"  ถือเป็นหนังสือขายดีที่สุดของเขา ไม่นานหลังจากนั้น เขาได้เลื่อนยศเป็นพันตรีและเป็นนายทหารเสนาธิการชั่วคราวของฮันโนเฟอร์
หลัง ค.ศ. 1795 ชาร์นฮอสท์กลายเป็นบุคคลมีชื่อเสียงในกองทัพของแคว้นต่างๆ กองทัพหลายแห่งต้องการตัวเขาไปปฏิบัติหน้าที่ ใน ค.ศ. 1801 พระเจ้าฟรีดริช วิลเฮ็ล์มที่ 3 แห่งปรัสเซีย เสนอสัญญาบัตรขุนนางและยศพันโทปรัสเซียพร้อมเงินเดือนสองเท่าของที่เขาได้รับจากฮันโนเฟอร์ ชาร์นฮอสท์ได้ปฏิบัติหน้าที่ในโรงเรียนนายร้อยปรัสเซียและเป็นอาจารย์สอนวิชาสำคัญ (หนึ่งในลูกศิษย์ของเขาคือนายพลเคลาเซอวิทซ์) นอกจากนี้ เขายังเป็นผู้ก่อตั้งสมาคมทหารในกรุงเบอร์ลิน 
ใน ค.ศ. 1804 ชาร์นฮอสท์ได้รับยศพันเอก ต่อมาใน ค.ศ. 1806 เขาเป็นเสนาธิการของพลเอกรือเชิล และต่อมาเป็นเสนาธิการของจอมพลดยุกแห่งเบราน์ชไวค์ ชาร์นฮอสท์ได้รับบาดเจ็บเล็กน้อยในยุทธการที่เยนา
เกรียร์ การ์สัน

เกรียร์ การ์สัน, ซีบีอี (29 กันยายน ค.ศ. 1904 – 6 เมษายน ค.ศ. 1996) เป็นนักแสดงและนักร้องชาวอังกฤษ มีชื่อเสียงจากภาพยนตร์อิงประวัติศาสตร์ในช่วงสงครามโลกครั้งที่สอง เธอถูกเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยมถึงเจ็ดครั้ง รวมถึงถูกเสนอชื่อติดต่อกันถึงห้าครั้ง (1941–1945) และได้รับรางวัลจากการแสดงในภาพยนตร์เรื่อง "กุหลาบแห่งความดี" (1942) เธอยังถูกบันทึกบนบันทึกสถิติโลกกินเนสส์ในหัวข้อ "การกล่าวสุนทรพจน์ในการรับรางวัลออสการ์ที่ยาวนานที่สุด" ด้วยเวลา 5 นาที 30 วินาที
การ์สันเสียชีวิตเมื่อวันที่ 6 เมษายน ค.ศ. 1996 ด้วยภาวะหัวใจล้มเหลว เธอยังมีชื่อบนดวงดาวในฮอลลีวูดวอล์กออฟเฟม อยู่ที่ 1651 ไวน์สตรีต ในลอสแอนเจลิส และเป็นนักแสดงคนสำคัญของเมโทร-โกลด์วิน-เมเยอร์
ชีวิตช่วงแรก.
เกรียร์ การ์สัน เกิดเมื่อวันที่ 29 กันยายน ค.ศ. 1904 ที่แมเนอร์พาร์กในอีสต์แฮม (ซึ่งต่อมาอยู่ในเอสเซกซ์ ปัจจุบันเป็นส่วนหนึ่งของลอนดอน) เธอเป็นบุตรเพียงคนเดียวของแนนซี โซเฟีย "นีนา" (สกุลเดิม เกรียร์; 1880–1958) และจอร์จ การ์ซัน (1865–1906) เสมียนในธุรกิจนำเข้าของลอนดอน บิดาของเธอเกิดที่ลอนดอน และเป็นบุตรของชาวสกอตแลนด์ มารดาของเธอ เกิดที่ดรูมาลอร์ ซึ่งเป็นหมู่บ้านเล็ก ๆ ใกล้กับเบลเทอร์เบ็ตในเทศมณฑลคาวาน ประเทศไอร์แลนด์ ชื่อ เกรียร์ เกิดจากการตัดชื่อของแม็กเกรเกอร์ ซึ่งเป็นอีกนามสกุลหนึ่ง
ปู่ของเธอ เดวิด เกรียร์ (ป. 1848–1913) เคยเป็นสิบเอกของกองกำลังตำรวจไอริชในคาสเซิลเวลลัน เทศมณฑลดาวน์ ต่อมาในคริสต์ทศวรรษ 1870 หรือ 1880 เขาได้กลายเป็นคนรับใช้ของตระกูลแอนเนสลีย์ที่สร้างเมืองคาสเซิลเวลลัน ระหว่างที่ทำงานที่นั่น เขาปลีกตัวไปพักอาศัยในบ้านหลังใหญ่ที่ชื่อว่า "แคลร์เมาต์" ซึ่งสร้างบนพื้นที่ราบต่ำที่รู้จักกันในชื่อพิกสตรีตหรือแบ็กเวย์ ใกล้กับชิลลีเดยส์บิลเดอส์ยาร์ด มีข้อมูลบางแหล่งรายงานผิดพลาดว่าเกรียร์ การ์สัน เกิดที่นั่น ("สารานุกรมภาพยนตร์นานาชาติเดอะแม็กมิลลัน" ให้ข้อมูลว่าเธอเกิดที่เทศมณฑลดาวน์ และเกิดปี 1908)
การ์สันเรียนภาษาฝรั่งเศสและวรรณกรรมสมัยศตวรรษที่ 18 ที่คิงส์คอลเลจลอนดอน และศึกษาในระดับสูงกว่าปริญญาตรีที่มหาวิทยาลัยเกรโนเบิล เธอมีความตั้งใจอยากเป็นนักแสดง และเธอได้รับเลือกให้เป็นหัวหน้าห้องสมุดวิจัยลินตัสของแผนกการตลาดบริษัทเลเวอร์บราเทอส์ เพื่อนร่วมงานของเธอ จอร์จ แซนเดอส์ เขียนในอัตชีวประวัติของเขาว่า การ์สันแนะนำให้เขาเป็นนักแสดง
อู (รัฐโปนเปย์)

อู  เป็นหนึ่งในหน่วยการปกครอง (เทศบาล) ของรัฐโปนเปย์ สหพันธรัฐไมโครนีเซีย ซึ่งมีรวมกันทั้งสิ้นหกแห่ง อูเป็นชื่อสถานที่ที่สั้นที่สุดในประเทศไมโครนีเซีย และเป็นหนึ่งในสถานที่ที่มีชื่อสั้นมากที่สุดในโลก อูตั้งอยู่ส่วนตะวันออกเฉียงเหนือของเกาะ และจากการสำมะโนปี 2008 อูมีประชากรทั้งสิ้น 2,289 คน โดยมีเมืองอาโลกัปเป็นเมืองหลัก ร่องน้ำเกปิเตเว็น อาโลกัปเป็นจุดแบ่งอาณาเขตระหว่างเทศบาลอูและเทศบาลมาโตเลนีม
เรือป้องกันชายฝั่งรัสเซียแอดมิรัลเซเนียวิน

แอดมิรัลเซเนียวิน  เป็นเรือป้องกันชายฝั่งชั้น"แอดมิรัลอูชาคอฟ"ที่สร้างขึ้นสำหรับกองทัพเรือจักรวรรดิรัสเซียในช่วงคริสต์ทศวรรษ 1890 มันเป็นหนึ่งในแปด เรือประจัญบานก่อนเดรดนอตของรัสเซียที่ถูกเข้ายึดโดยกองทัพเรือจักรวรรดิญี่ปุ่นจากรัสเซียในช่วงสงครามรัสเซีย-ญี่ปุ่นในปี ค.ศ. 1904–1905 ต่อมามันได้เข้าประจำการในกองทัพเรือญี่ปุ่นภายใต้ชื่อ"มิชิมะ" (見島) จนกระทั่งถูกจมในฐานะเป้าหัดยิงในปี ค.ศ. 1936
ประจำการรัสเซีย.
แรกเริ่มเดิมที เรือลำนี้ได้รับมอบหมายให้ประจำการกองเรือบอลติก ซึ่งต่อมา มันได้รับการจัดประเภทใหม่ให้เป็นเรือป้องกันชายฝั่ง
เรือป้องกันชายฝั่งชั้นแอดมิรัลอูชาคอฟที่ล้าสมัยทั้งสาม ("แอดมิรัลอูชาคอฟ", "แอดมิรัลอะพรักซิน" และ"แอดมิรัลเซเนียวิน") ถูกปฏิเสธไม่ให้รวมอยู่ในกองเรือรบแปซิฟิกที่สอง ซึ่งรวบรวมโดยพลเรือเอก ซีโนวี โรเชสต์เวนสกี เพื่อเสริมกำลังกองเรือรบรัสเซียที่มีอยู่ในพอร์ตอาร์เธอร์หลังการปะทุของสงครามรัสเซีย-ญี่ปุ่น เนื่องจากโรเชสต์เวนสกีรู้สึกว่าพวกมันไม่เหมาะสมสำหรับการปฏิบัติการบลู-วอเตอร์ที่รุนแรงเช่นนี้ อย่างไรก็ตาม เรือทั้งสามได้รับเลือกให้เป็นส่วนหนึ่งของกองเรือรบแปซิฟิกที่สามของพลเรือเอกเนโบกาตอฟ ซึ่งต่อมาได้ถูกส่งไปเสริมกำลังโรเชสต์เวนสกีในการเดินทางไปยังตะวันออกไกลนับแต่ความวุ่นวายทางการเมืองหลังจากการจากไปของเขา กองเรือรบแปซิฟิกที่สามนี้ได้เคลื่อนผ่านคลองสุเอซและสองกองเรือรบรัสเซียได้นัดพบกันที่อ่าวกัมรัญหลังจากการล่องเรือ ซึ่งกลายเป็นที่รู้จักในนาม "การเดินทางของผู้ถูกสาป" และจากที่นั่น โรเชสต์เวนสกีได้กำหนดเส้นทางผ่านทะเลจีนใต้ไปยังช่องแคบเกาหลี ที่ซึ่งพวกเขาถูกพบโดยฝ่ายญี่ปุ่น
ในผลของยุทธนาวีที่ช่องแคบสึชิมะ (27–28 พฤษภาคม ค.ศ. 1905) เรือทั้งสามลำรอดชีวิตจากช่วงแรกของการสู้รบในตอนเย็นของวันที่ 27 พฤษภาคม ส่วนใหญ่เนื่องมาจากญี่ปุ่นมุ่งความพยายามไปที่เรือประจัญบานสมัยใหม่ของโรเชสต์เวนสกี (จดจ่อในกองพลที่หนึ่งและสองของกองเรือรบรัสเซีย) และการทำลายล้างเกือบทั้งหมดในเวลาต่อมาทำให้กองเรือรัสเซียไม่เหลือชิ้นดี ส่วนกองพลที่สามของเนโบกาตอฟส่วนใหญ่สามารถอยู่ด้วยกันได้ในช่วงกลางคืน แม้ว่าเรือพี่น้องของ"แอดมิรัลเซเนียวิน"อย่าง"แอดมิรัลอูชาคอฟ"จะพลัดหลงจากรูปขบวนและถูกญี่ปุ่นจม เช้าวันที่ 28 พฤษภาคม ได้มีการพบผู้รอดชีวิตชาวรัสเซียซึ่งถูกล้อมรอบไปด้วยกองกำลังของญี่ปุ่นที่ไม่ได้รับความเสียหาย และเนโบกาตอฟก็ยอมจำนน ด้วยเหตุนี้ เรือ"แอดมิรัลเซเนียวิน" และ"เจเนอรัลแอดมิรัลอะพรักซิน" จึงถูกเข้ายึดในฐานะทรัพย์เชลยศึก
หมายเหตุ.
<templatestyles src="Reflist/styles.css" />
ขยะอวกาศ

ขยะอวกาศ เป็นคำใช้เรียกวัตถุหมดอายุไขและไม่ได้ใช้งานที่มนุษย์สร้างขึ้น โดยเฉพาะวัตถุไม่ได้ใช้ประโยชน์ที่โคจรรอบโลก ซึ่งอาจเป็น ยานอวกาศปลดระวาง วัตถุที่สลัดทิ้งระหว่างภารกิจขึ้นสู่อวกาศ นอกจากนี้ยังมี เศษซากของการชนกัน วัตถุที่เกิดการบุแตกสลาย ของเหลวแข็งตัวที่ถูกขับออกจากยานอวกาศหรืออนุภาคที่ไม่ถูกเผาไหม้จากเครื่องยนต์ ขยะอวกาศเป็นภัยอย่างหนึ่งของยานอวกาศ
ขยะอวกาศเป็นผลกระทบภายนอกทางลบ มันสร้างต้นทุนภายนอกให้กับคนอื่นที่ต้องการปล่อยหรือใช้ยานอวกาศในบริเวณวงโคจรต่ำของโลก ซึ่งค่าใช้จ่ายเหล่านี้มักไม่ถูกนำมาคำนวนในราคาที่ต้องจ่ายทั้งหมดของเจ้าของภารกิจปล่อยยานอวกาศ หลายครั้งที่ยานอวกาศได้รับความเสียหายจากขยะอวกาศ การจัดการกับขยะอวกาศเหล่านี้มักจะเป็นองค์กรที่อยู่ในอุตสาหกรรมอวกาศ 
ในเดือนตุลาคม 2019 เครือข่ายการเฝ้าระวังทางอวกาศสหรัฐแจ้งว่ามีวัตถุอวกาศที่มนุษย์สร้างกว่า 20,000 ชิ้นโคจรอยู่เหนือโลก (รวมดาวเทียมที่ปฏิบัติการอยู่ 2,218 ดวงด้วย) ซึ่งวัตถุที่แจ้งมานี้เป็นแค่วัตถุขนาดใหญ่ที่สามารถระบุและติดตามได้ เดือนมกราคม 2019 มีการประมาณว่าขยะที่เล็กกว่า 1 เซนติเมตรน่าจะมีอยู่ราว 128 ล้านชิ้น ขยะที่มีขนาด 1-10 ซม. มีประมาณ 900,000 ชิ้น ส่วนที่มีขนาดใหญ่กว่า 10 เซนติเมตรน่าจะมีอยู่ราว 34,000 ชิ้น ซึ่งวัตถุเล็ก ๆ เหล่านี้จะถูกจัดอยู่ในกลุ่มที่เรียกว่า MMOD (Micrometeoroid and Orbital Debris) ซึ่งหากเกิดการชนกับยานจะส่งผลให้เกิดปัญหาร้ายแรง วัตถุขนาดเล็กจะทำให้เกิดความเสียหายคล้ายถูกพ่นยิง มันจะทำให้เกิดความเสียหายมากให้กับบริเวณที่เป็นโซลาร์เซล กล้อง และเครื่องตามดาวที่ไม่มีอุปกรณ์ป้องกัน
การสังหารหมู่วันนักบุญวาเลนไทน์

การสังหารหมู่วันนักบุญวาเลนไทน์  เป็นเหตุการณ์สังหารหมู่สมาชิกและผู้ที่เกี่ยวข้องของกลุ่มที่เรียกตนเองว่า นอร์ทไซด์แก๊ง (North Side Gang) ซึ่งเป็นกลุ่มผู้ผลิตสุราผิดกฎหมาย เหตุการณ์ดังกล่าวเกิดขึ้นเมื่อเวลา 10.30 น. ของวันที่ 14 กุมภาพันธ์ พ.ศ. 2472 ในชิคาโก ซึ่งในขณะนั้นสหรัฐอเมริกามีคำสั่งห้ามสุรา โดยวันที่เกิดเหตุการณ์ดังกล่าวตรงกับวันวาเลนไทน์
เช้าวันนั้น สมาชิกและผู้ที่เกี่ยวข้องของกลุ่มนอร์ทไซด์แก๊งถูกรวบตัวที่โรงรถในคลังสินค้าแห่งหนึ่งในลินคอล์นพาร์ก และได้ยืนเรียงแถวแนบชิดกับกำแพง และถูกยิงโดยฆาตกรไม่ทราบชื่อ 4 คน ซึ่งแต่งกายเหมือนเจ้าหน้าที่ตำรวจ ซึ่งเป็นผลมาจากความพยายามในการปราบปรามอาชญากรรมในช่วงที่มีคำสั่งห้ามสุรา ซึ่งในขณะนั้นมีกลุ่มนักเลงหลัก ๆ คือกลุ่มนอร์ทไซด์แก๊ง นำโดย จอร์จ "บักส์" เมอแรน (George "Bugs" Moran) และกลุ่มเซาท์ไซด์แก๊ง (South Side Gang) นำโดย แอล คาโปน ซึ่งต่อมาเปลี่ยนชื่อเป็น "ก๊วนชิคาโก" (Chicago Outfit)
ยังไม่มีใครทราบตัวผู้กระทำความผิดอย่างแน่ชัด แต่อดีตสมาชิกแก๊งนักเลงที่ชื่อ อีแกนส์แรตส์ (Egan's Rats) ที่ทำงานให้กับคาโปนถูกสงสัยว่ามีบทบาทเช่นเดียวกับสมาชิกของกรมตำรวจชิคาโกที่ถูกกล่าวหาว่าต้องการแก้แค้นจากการสังหารลูกชายของเจ้าหน้าที่ตำรวจ
พระองค์เจ้าทับทิม

พระองค์เจ้าทับทิม, เจ้าติ่ง หรือออกพระนามว่า เจ้าครอกจันทบูร เป็นพระราชธิดาในสมเด็จพระเจ้าสุริเยนทราธิบดี และเป็นพระอัครมเหสีในสมเด็จพระที่นั่งท้ายสระ ซึ่งเป็นพระเชษฐาต่างพระมารดา พระองค์เจ้าทับทิมมีพระชนม์ชีพยาวนานจนถึงการเสียกรุงศรีอยุธยาครั้งที่สอง พระองค์เสด็จลี้ภัยไปเมืองจันทบุรี และได้รับการอนุเคราะห์จากสมเด็จพระเจ้ากรุงธนบุรีและประทับอยู่ในราชสำนักธนบุรี
พระประวัติ.
พระองค์เจ้าทับทิม เป็นพระราชธิดาพระองค์เล็กจากทั้งหมดห้าพระองค์ในสมเด็จพระเจ้าสุริเยนทราธิบดี ประสูติแต่พระสนมไม่ปรากฏพระนาม ทั้งนี้พระมารดาของพระองค์เป็นเครือญาติของพระยาจันทบุรี
ต่อมาพระองค์เจ้าทับทิมได้ถวายตัวแก่สมเด็จพระที่นั่งท้ายสระ ซึ่งเป็นพระเชษฐาต่างพระมารดา เมื่อครั้งยังดำรงพระอิสริยยศเป็นกรมพระราชวังบวรสถานมงคล ในตำแหน่งพระอัครมเหสี แต่ไม่ปรากฏพระนามพระราชโอรส-ธิดาด้วยกัน
ในช่วงการเสียกรุงศรีอยุธยาครั้งที่สอง พระองค์เจ้าทับทิมพาพวกข้าไทอพยพลี้ภัยสงครามไปเมืองจันทบุรี เมื่อสมเด็จพระเจ้ากรุงธนบุรีไปตีเมืองจันทบุรีก็ทรงพบพระองค์เจ้าทับทิม แล้วทรงรับมาไว้ในพระอุปการะ ดังปรากฏใน "พระราชพงศาวดารฉบับพระราชหัตถเลขา" ความว่า 
"...ในเขตแดนแว่นแคว้นสยามประเทศ เหตุว่าหาเจ้าแผ่นดินจะปกครองบมิได้ เหมือนดุจสัตถันดรกัล์ปและทุพภิกขันดรกัล์ป และพระราชวงศานุวงศ์ ซึ่งเหลืออยู่พม่ามิได้เอาไปนั้น ตกอยู่ ณ ค่ายโพธิ์สามต้นก็มีบ้าง ที่หนีไปเมืองอื่นนั้นก็มีบ้าง และเจ้าฟ้าสุริยา 1 เจ้าฟ้าพินทวดี 1 เจ้าฟ้าจันทวดี 1 พระองค์เจ้าฟักทอง 1 ทั้ง 4 พระองค์นี้ เป็นราชบุตรีพระพุทธเจ้าหลวงในพระบรมโกศ และเจ้ามิตรบุตรีกรมพระราชวัง 1 หม่อมเจ้ากระจาดบุตรีกรมหมื่นจิตรสุนทร 1 หม่อมเจ้ามณีบุตรีกรมหมื่นเสพภักดี 1 หม่อมเจ้าฉิมบุตรีเจ้าฟ้าจีด 1 เจ้าทั้งนี้ตกอยู่กับพระนายกอง ณ ค่ายโพธิ์สามต้น อนึ่งพระองค์เจ้าทับทิมบุตรีสมเด็จพระอัยกานั้น พวกข้าไทพาหนีออกไป ณ เมืองจันทบูร เจ้าตากก็สงเคราะห์รับเลี้ยงดูไว้..."
ภายหลังสมเด็จพระเจ้ากรุงธนบุรียกทัพตีค่ายโพธิ์สามต้นแตก อันเป็นที่สิ้นสุดสงครามกู้กรุงศรีอยุธยา พระองค์ก็ทรงอุปการะเจ้าหญิงอยุธยามาไว้ในราชสำนักธนบุรี และมีรับสั่งให้จัดที่ประทับแก่เจ้านายตามสมควร ดังปรากฏใน "พระราชพงศาวดารฉบับพระราชหัตถเลขา" ความว่า
"...อนึ่ง ซึ่งพระขัตติยวงศ์ครั้งกรุงเก่านั้น บรรดาเจ้าหญิงทรงพระกรุณาโปรดเลี้ยงไว้ในพระราชวัง และเจ้าฟ้าสุริยา เจ้าฟ้าจันทวดี สองพระองค์นั้นดับสูญสิ้นพระชนม์ ยังอยู่แต่เจ้าฟ้าพินทวดี พระองค์เจ้าฟักทอง พระองค์เจ้าทับทิม ซึ่งเรียกว่าเจ้าครอกจันทบูรนั้น และเจ้ามิตร บุตรีกรมพระราชวัง โปรดให้ชื่อ เจ้าประทุม หม่อมเจ้ากระจาด บุตรีกรมหมื่นจิตรสุนทร โปรดให้ชื่อ เจ้าบุปผา กับหม่อมเจ้าอุบล บุตรีกรมหมื่นเทพพิพิธ หม่อมเจ้าฉิม บุตรีเจ้าฟ้าจีด ทั้งสี่องค์นี้ทรงพระกรุณาเลี้ยงเป็นห้าม..."
พระองค์เจ้าทับทิมสิ้นพระชนม์ลงเมื่อใด ไม่ปรากฏหลักฐาน